CELEX: 22020D1022
Language: hu
Date: 2020-06-12 00:00:00
Title: A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással létrehozott vegyes bizottság 1/2020 határozata (2020. június 12.) a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás módosításáról [2020/1022]

14.7.2020   
               
               
                  HU
               
               
                  Az Európai Unió Hivatalos Lapja
               
               
                  L 225/53
               
            
         A NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK AZ EURÓPAI UNIÓBÓL ÉS AZ EURÓPAI ATOMENERGIA-KÖZÖSSÉGBŐL TÖRTÉNŐ KILÉPÉSÉRŐL SZÓLÓ MEGÁLLAPODÁSSAL LÉTREHOZOTT VEGYES BIZOTTSÁG 1/2020 HATÁROZATA
         (2020. június 12.)
         a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás módosításáról [2020/1022]
         A VEGYES BIZOTTSÁG,
         tekintettel a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről rendelkező megállapodásra (1) (a továbbiakban: a kilépésről rendelkező megállapodás) és különösen annak 164. cikke (5) bekezdésének d) pontjára,
         mivel:
         
                     (1)
                  
                  
                     A kilépésről rendelkező megállapodás 164. cikke (5) bekezdésének d) pontja felhatalmazza a 164. cikkének (1) bekezdése értelmében létrehozott vegyes bizottságot (a továbbiakban: a vegyes bizottság) az e megállapodást módosító határozatok elfogadására, feltéve, hogy az ilyen módosítások a hibák kijavítása, a kihagyások vagy más hiányosságok kezelése, vagy a megállapodás aláírásakor előre nem látható helyzetek kezelése érdekében szükségesek, és feltéve, hogy az ilyen határozatok nem módosítják e megállapodás lényegi elemeit. A kilépésről rendelkező megállapodás 166. cikkének (2) bekezdése értelmében a vegyes bizottság által elfogadott határozatok kötelező erejűek az Unióra és az Egyesült Királyságra nézve. Az Uniónak és az Egyesült Királyságnak végre kell hajtania az ilyen határozatokat, amelyek a kilépésről rendelkező megállapodással azonos joghatással bírnak.
                  
               
                     (2)
                  
                  
                     A jogbiztonság érdekében és annak érdekében, hogy tükrözzék a kilépésről rendelkező megállapodás hatálybalépésének az eredetileg tervezett időpontnál későbbi időpontjából eredő szükséges kiigazításokat, a megállapodás 135., 137., 143., 144. és 150. cikkét módosítani kell.
                  
               
                     (3)
                  
                  
                     A kilépésről rendelkező megállapodás 145. cikke nem tartalmaz a Szén- és Acélipari Kutatási Alap keretében az Egyesült Királyságban letelepedett kedvezményezetteknek az átmeneti időszak vége előtt nyújtott támogatásokra vonatkozó rendelkezéseket. A kilépésről rendelkező megállapodás 145. cikkét ezért e hiányosság megszüntetése, valamint a folyamatban lévő támogatásokat illetően a jogbiztonság biztosítása érdekében módosítani kell.
                  
               
                     (4)
                  
                  
                     A kilépésről rendelkező megállapodás I. mellékletének I. részét módosítani kell a szociális biztonsági rendszerek koordinációjával foglalkozó igazgatási bizottság két olyan határozatának beillesztésével, amelyek nem szerepelnek a kilépésről rendelkező megállapodás I. mellékletének I. részében,
                  
               ELFOGADTA EZT A HATÁROZATOT:
         
            1. cikk
            A kilépésről rendelkező megállapodás a következőképpen módosul:
            
                        1.
                     
                     
                        A 135. cikk címében a „2019. és 2020. évi uniós költségvetéshez” szövegrész helyébe a „2020. évi uniós költségvetéshez” szövegrész lép, az (1) bekezdésben pedig az „A 2019. és 2020. évre vonatkozóan” szövegrész helyébe az „A 2020. évre vonatkozóan” szövegrész lép.
                     
                  
                        2.
                     
                     
                        A 137. cikk címéből a „2019. és” szövegrészt, (1) bekezdésének első albekezdéséből pedig a „2019-ben és” szövegrészt el kell hagyni.
                     
                  
                        3.
                     
                     
                        A 143. cikk (1) bekezdése a következőképpen módosul:
                        
                                    a)
                                 
                                 
                                    a második albekezdésben a „2019. július 31-én” szövegrész helyébe a „2020. július 31-én” szövegrész lép;
                                 
                              
                                    b)
                                 
                                 
                                    a harmadik albekezdés helyébe a következő szöveg lép:
                                    „Az Unió 2020. évre vonatkozó konszolidált éves beszámolójában a második albekezdés b) pontjában említett tartalékokból e megállapodás hatálybalépésének napjától 2020. december 31-ig teljesített kifizetéseket az e bekezdésben említett pénzügyi műveletekkel megegyező, de e megállapodás hatálybalépésének napján vagy azt követően elfogadott pénzügyi műveletekre vonatkozóan kell közzétenni.”
                                 
                              
                  
                        4.
                     
                     
                        A 144. cikk (1) bekezdésének második albekezdésében a „2019. július 31-én” szövegrész helyébe a „2020. július 31-én” szövegrész lép.
                     
                  
                        5.
                     
                     
                        A 145. cikk a következő bekezdéssel egészül ki:
                        „Az Európai Unióról szóló szerződés és az Európai Unió működéséről szóló szerződés 37. jegyzőkönyve által létrehozott Szén- és Acélipari Kutatási Alap keretébe tartozó projektek tekintetében az átmeneti időszak vége előtt aláírt támogatási megállapodások értelmében az alkalmazandó uniós jog az átmeneti időszak végét követően, a projektek lezárásáig továbbra is alkalmazandó az Egyesült Királyságra és az Egyesült Királyságban. Az alkalmazandó uniós jog magában foglalja különösen a következő rendelkezéseket és e rendelkezések bármely módosítását, függetlenül a módosítás elfogadásának, hatálybalépésének vagy alkalmazásának időpontjától:
                        
                                    a)
                                 
                                 
                                    a 2003/76/EK, a 2003/77/EK és a 2008/376/EK tanácsi határozat;
                                 
                              
                                    b)
                                 
                                 
                                    a 138. cikk (2) bekezdésének a), c), d) és e) pontjában említett jogi aktusok.”
                                 
                              
                  
                        6.
                     
                     
                        A 150. cikk a következőképpen módosul:
                        
                                    a)
                                 
                                 
                                    a (4) bekezdés a következőképpen módosul:
                                    
                                                i.
                                             
                                             
                                                a negyedik mondatban a „december 15-én” szövegrész helyébe az „október 15-én” szövegrész, a „2019-cel” szövegrész helyébe pedig a „2020-szal” szövegrész lép;
                                             
                                          
                                                ii.
                                             
                                             
                                                az ötödik mondatban a „2030. december 15-én” szövegrész helyébe a „2031. október 15-én” szövegrész lép;
                                             
                                          
                              
                                    b)
                                 
                                 
                                    a (8) bekezdés a következőképpen módosul:
                                    
                                                i.
                                             
                                             
                                                az első albekezdésben „2019.” helyébe „2020.” lép;
                                             
                                          
                                                ii.
                                             
                                             
                                                a második albekezdés első mondatában a „2020-tól” szövegrész helyébe a „2021-től” szövegrész lép.
                                             
                                          
                              
                  
                        7.
                     
                     
                        A kilépésről rendelkező megállapodás I. mellékletének I. része a következő jogi aktusokkal egészül ki:
                        
                                    —
                                 
                                 
                                    az „Elektronikus adatcsere (E sorozat)” című szakaszban: a Szociális Biztonsági Rendszerek Koordinációjával Foglalkozó Igazgatási Bizottság E7 sz. határozata a szociális biztonságra vonatkozó információk elektronikus adatcseréjének (EESSI) teljes körű tagállami végrehajtásáig terjedő időszakban az együttműködés és az adatcsere tekintetében irányadó gyakorlati megállapodásokról,
                                 
                              
                                    —
                                 
                                 
                                    a „Családi ellátások (F sorozat)” című szakaszban: a szociális biztonsági rendszerek koordinációjával foglalkozó igazgatási bizottság F3 sz. határozata a szociális biztonsági rendszerek koordinálásáról szóló 883/2004/EK rendelet 68. cikkének a különbözeti kiegészítés számítási módszerével kapcsolatos értelmezéséről.
                                 
                              
                  
         
            2. cikk
            Ez a határozat az elfogadását követő napon lép hatályba.
         
         
            Kelt Brüsszelben, 2020. június 12-én.
            
               
                  a vegyes bizottság részéről
               
               
                  a társelnökök
               
               Maroš ŠEFČOVIČ
            
            
               Michael GOVE
            
         
         
            (1)  HL L 29., 2020.1.31., 7. o.